sasicodes/solvari-1 huggingface dataset:
வழக்கமாகப் பத்து மணி வகுப்பு இடைவெளியின் ஒரு சில நிமிடயங்களில் ஒரு வாழைப்பழத்தையும் சில பிஸ்கட்டுகளையும் காலைச் சாப்பாடாக எடுத்துக் கொள்ளும் வழக்கத்தையுடையவர்.பசி வயிற்றைக் கிண்டியது.
இந்த நேரத்தில் ஊரிலுள்ள பெரும்பாலான இளைஞர்கள் இந்தக் காதல் விவாகரத்தில் ஒருத்தருக்கொருத்தர் சண்டை பிடிக்கிறார்கள்.இதனால் தொடரும் பயங்கர நிலையை உணர அவர்களின் ஆத்திரத்தில் அமிழ்ந்துபோயிருக்கும் மனநிலை இடம் கொடுக்கவில்லையா?.
ஆனால் தூரத்தில் நின்று வசைபாடிக்கொண்டோ அல்லது நேரடித்தாக்குதல்களில் ஈடுபட்டபோதோ இருந்த ஆத்திரம் ஒரேயடியாகக் கூண்டுக்குள் தள்ளப் பட்டபோது.
ஒருசிலர் சிந்தாமணியிடம் கடன் வாங்கியவர்கள்.அந்த நன்றியைக் காட்டப் போர்க்களத்தில் குதித்தவர்கள்.அவர்கள் இப்போது தங்களைப்போல் இங்கு வந்து சிறைப்பட்ட பலரை நோட்டம் விட்டனர்.
பாவம் சிந்தாமணியின் புருஷன் மிகவும் அப்பாவியும் யாருக்கும் மனதாலும் எந்தத் தீங்கும் நினைக்காத நல்மனம் படைத்தவர்.அவருடைய இருமகன்களும் இழுத்துவரப் பட்டிருந்தார்கள்அவர் கண்ணில் நீர்வழிய அமைதியாக உட்கார்ந்திருந்த நிலை அத்தனைபேரையும் அவரில் பரிதாபப்படவைத்தது.
அப்போது ஒரு போலிஸ்காரன் வந்து ஒவ்வொருவரும் தனித்தனியாக விசாரிக்கப் படுவார்கள் என்றும் அதற்கு முன்னோடியாக பிரதான எதிரியான அழகுப்போடியைத் தன்னுடன் வருமாறும் அழைத்தான்.
போலிசுடன் அழகுப்போடி தலைகுனிந்து உடல் குறுகிப் பதுங்கிச் சென்றது பார்ப்பதற்கு அங்கிருந்த சொந்தக்காரர் அத்தனைபேருக்கும் மிகவும் அவமானமாக இருந்தது.
உங்களிற் பெரும்பாலோர் உங்கட சொந்தக்காரப் பெண்களைக் காதலித்து அதன்பின் தாய் தகப்பனுக்கு எங்கள் விருப்பத்தைச் சொல்லி அவர்கள் பெண்கேட்டுப் போய் உங்களுக்குத் திருமணம் செய்து வைத்தவர்கள்.
பணக்காரப் பெணணான மாமி சிந்தாமணி தனக்குப் பெண்தரமாட்டாள் என்றபடியால் பணமதிகமில்லாத கேசவன் தான் விரும்பிய தாமரையைக் கூட்டிக்கொண்டு போனான்இதிலென் பெரிய மர்மம் மாயம் கோபம் சண்டை அடிதடி?
அவங்க இரண்டுபெரும் இப்பிடி தங்கள் குடும்பம் அத்தனையும் போலிஸ் ஸ்டேசனில அடிவாங்கிற அவமானம் தாங்காம தற்கொலை செய்தா என்ன செய்வியள்?
பெரும்பாலோனோர் அதைத் தொடவில்லை.ஒவ்வொருத்தரும் பெருமூச்சுடன்சிறியதொரு சிறை ஜன்னலால் வரும் வெளிச்சத்தைப் பார்த்துப் பின்னேரம் ஆகிக்கொண்டிருப்பதையுணர்ந்தார்கள்.
அதைக்கேட்டு அவள் சிந்தாமணியின் புருஷன் பெரியதம்பி மயங்கி விழுந்துவிட்டார்.நேற்றிலிருந்து அவர் எதையும் சாப்பிடாததால் மயங்கி விட்டார்.அவரின் முகத்தில் தண்ணி தெளித்து மயக்கத்தை நீக்கிய அதிகாரி அவரின் உடல் நிலையைப் பார்க்க டாக்டரை வரவழைத்தார்.யாரும் ஸ்டேசனில் செத்துத் தொலைந்தால் அதுவே பெரிய கலாட்டாவாகிவிடும் என்று அவருக்குத் தெரியும்.
அவர் மயங்கி விழுந்த விடயம் சிந்தாமணிக்குச் சொல்லப்பட்டபோதுஅவள்பரிமளத்தைப்பார்த்து இந்தத் தோறைகளால என்ட குடும்பமே நாசமாகப் போகுது என்று திட்டினாள்.
அந்தநேரம் டாக்டர் அங்கு வந்த அடைபட்டுக் கிடக்கும் ஆசிரியரைப் பார்த்துஇவருக்கும் இந்தச் சண்டைக்கும் எந்தச் சம்பந்தமும் கிடையாது.இவர் றோட்டிலபோன அடுத்த ஊர் வாத்தியார் என்ற போலிசுக்குச் சொல்ல ஆசிரியர் உடனடியாக விடுதலை செய்யப் பட்டார்.
டாக்டர்சிந்தாமணியின் கணவரின் பிளட்பிரஷரைச் செக் பண்ணியபோதுஅவருக்குத் தற்போது நடக்கும் தாறுமாறான விடயங்களின் அதிர்ச்சியால் பிளட் பிரஷர் கூடியிருந்தது.
போகும்போது சிந்தாமணியைப் பார்த்துசிந்தாமணி இந்த ஊரின் அரைவாசியே போலிஸ் நிலையத்தில் அடைப்பட்டுக் கிடப்பதாகக் கேள்விப்பட்டால் பயத்திலும் அவமானத்திலும் உன்ட மகளும் கேசவனும் தற்கொலை செய்தால் உனக்குத் திருப்தியா என்று ஆத்திரத்துடன் கேட்டார் அவளுடன் பேசிப் பிரயோசனமில்லை என்று தெரிந்த டாக்டரும் ஆசிரிரும் முணுமுணுத்துக்கொண்டு வெளியேறினார்கள்.
சிந்தாமணியின் கணவரைப்பார்த்துக் கொள்ள அவர்களில் ஒரு மகனை விடுதலை செய்யச் சொல்லிப் போலிசாரைக் கெஞ்சிக் கேட்டுக் கொண்டதால் சிந்தாமணியின் பதினாறு வயது மகனும் அவர்களைப் பின் தொடர்ந்து வந்து கொண்டிருந்தார்கள்.
தன்னுடன் படித்த பல டாக்டர்கள் பாதுகாப்புக்காகவும் பணத்திற்காகவும்அவர்களுக்கு இலவச மேற்படிப்பைக் கொடுத்த தாய்நாட்டுக்குச் சேவை செய்யாமல் வெளிநாடுகளுக்குப் பறந்து கொண்டிருக்கும்போதுஇந்த அழகிய ஊரோடு பெரும்பாலான நல்ல மனிதர்கள் வாழும் சூழ்நிலையொடு தனது வாழ்க்கையைப் பிணைத்துக் கொண்டவர்.
தன்னலம் பார்த்து ஊரைவிட்டு எல்லோரும் ஓடினால் ஓடமுடியாத மக்களை யார் பார்த்துக் கொள்வார்கள் என்று தன்னிடம் கேள்வி கேட்கும் மனைவிக்குப் பதில் சொல்லிக் கொண்டு மக்களுக்குத் தொண்டு செய்பவர்.
தமிழ் என்ற மூலதனத்தை முன்வைத்துத் தங்கனை முன்னெடுக்க அப்பாவி மக்களைப் பாவித்துக் கொண்டிருக்கும் ஆயுத அரசியலை அடியோடு வெறுப்பவர்.
ஆயுத தாரிகளால் நடக்கும் அநியாயத்துடன்இவர்கள்கடந்த நான்கு நாட்களாகஓடிப்போன காதலர்களுக்காக அடிபட்டு அடைபட்டுக் கிடப்பதையும் பார்த்து இதை ஒரு முடிவுக்குக் கொண்டு வரவேண்டும் என்று யோசித்தார்.
வெளியேறிய டாக்டரும் ஆசிரியரும் எப்படியும் ஓடிப்போய் மறைந்திருக்கும் காதல் ஜோடியைக் கண்டுபிடித்து இந்தக் கலவரத்தை அடக்க நினைத்தார்கள அவசரகால சட்டமோஊரடங்கு சட்டமோ அமுலில் இல்லாவிட்டாலும்இரவில் வெளியில் திரிவது அபாயமான செயல்.
ஆனால்சிலவேளைகளில் டாக்டர் அவசரமாக நோயாளிகளைப் பார்க்கப்போகும்போது இராணுவத்தினரின் உதவியுடன் செல்வார்.இன்றிரவு கள்ளக் காதலர்களைத்?தேடிக் கொண்டிருப்பதால் இராணுவத்தினரின் உதவியை ஏற்கமுடியாது.அதனால்கையில் முதலுதவிப் பெட்டியுடன் கழுத்தில் ஸ்டெதஸ்கோப்புடன் தனக்கு உதவியாக ஆசிரியரை அழைத்துச் சென்றார்.
சிறுகுழந்தைகளை வீட்டிலுள்ள கிழவிகளின் பராமரிப்பிலிருக்கச் சிறையிலிருக்கும் தாய்மாரை எப்படியும் விடுவிக்க அவர் அரும்பாடுபட்டார்.
அன்றிரவு பூரணை நிலவு வானத்தில் பவனி வந்து கொண்டிருந்தது.காதலர்களுக்கு உதவியிருக்கக் கூடும் என்று சந்தேகப்பட்ட வீடுகளுக்கு இருவரும் ஒன்றாகச் சென்று விசாரித்துப் பார்த்தார்கள்.
அவர்களின் விசாரணையின்போது ஓடிப்போனவர்கள் அடுத்த ஊரிலிருக்கும் சந்தர்பங்கள் இருக்கலாம் என்ற விடயம் மறைமுகமாகச் சொல்லப்பட்டது.ஏனென்றால் அங்குதான் கேசவனின் உற்ற நண்பன் கண்ணன் என்பவன் இருக்கிறான் என்ற தெரிந்தது.அது டாக்டருடன் சேர்ந்து வரும் ஆசிரியரின் ஊராகும்.
அப்போது மெல்லமாகச் சில உருவங்கள் தங்களை நோக்கி வருவதைக் கண்டார்கள்.உற்றுப் பார்த்ததில் அவர்கள் ஓடிப்போன ஜோடி அத்துடன் கேசவனின் நண்பன் கண்ணனும் என்று தெரிந்ததும்டாக்டர் தனது ஆத்திரத்தை வார்த்தைகளாகக் கொட்டித் தீர்த்தார்.
கேசவனும்தாமரையும் புத்தாடை அணிந்திருந்தார்கள் நாங்கள் அம்பாரைக்குப்போய் ரெஜிஸ்டர் கல்யாணம் செய்திட்டம் என்று கேசவன் ஒரு பயமும் இன்றிச் சொன்னான்.அவன் ஒரு துணிவான பேர்வழி என்பதை அவன் குரலே சொல்லிக் கொடுத்தது.
கல்யாணம் முடிக்காம வெளியே வந்தா எங்களப் பிரிச்சுப்போடுவாங்கள் எனற பயத்திலஅவங்க எல்லாம் பிடிபட்டபோது ஓடிப்போய் ரெஜிஸ்டர் பண்ணிட்டம் தாமரைடாக்டரின் கோபத்தைக் கண்டு வாய்விட்டழத் தொடங்கி விட்டாள்.
ஓடிப்போக உதவி செய்த கண்ணன் என்ற கவிஞன் காதலர்களைத் தேடிவந்திருக்கும் பிரமுகர்களைக் கண்டதும் பயத்தில் ஒரு கொஞ்சம் ஆடிப்போய்நின்றாலும் காதலுக்காக இவ்வளவு சோதனைக்குள்ளான தனது நண்பனை அவர் திட்டுவதை அவன் விரும்பவில்லை என்று அவன் முகபாவம் காட்டியது.
ஓடிப் போன காதலர்களுக்கு உதவி செய்தவன் அவன் என்பது இதுவரை யாருக்கும் தெரியாது என்று நினைத்திருந்தான்.ஆனால் அவன் பற்றித் தெரிந்த யாரோ சொல்லித்தான் இவர்கள் இங்கு வந்திருக்கிறார்கள் என்பதைப் புரிந்து கொண்ட அந்த உதவியாளன்அடுத்தடுத்த நாட்களில் தனக்கு என்ன நடக்குமென்று கற்பனை செய்து பார்த்தான்அனால் அதைப்பற்றியோசித்து ஒன்றும் பிரயோசனமில்லை என்பதும் அவனுக்குத் தெரியும்.
இந்தக் காதற்கதையில் காதலர்களுக்கு உதவி செய்த கண்ணனின் முக்கிய பாத்திரத்தைக் குறிப்பிடாவிட்டால் இந்தக் கதைக்கு உப்பில்லாமல் என்றாகிவிடும்.
சட்டென்று வந்த அரசியல்இராணுவமாற்றத்தால் அவனின் வாழ்வு தலைகீழாக மாறியதை அளவிடமுடியாத துயருடன் அவனின் பதின்மூன்றாவது வயதில் எதிர்கொண்டவன்.அவனின் தமயன் எட்டு வருடங்களுக்கு முன் இலங்கைத் தமிழருக்கு உதவுவதற்காக இலங்கைக்கு வந்த இந்திய அமைதிப் படையினரும் விடுதலைப் புலிகளும் மோதிக்கொண்டபோது தலைப்பா கட்டிய இந்திச் சிப்பாயால் நாய்போலச் சுட்டு வீழ்த்தப்பட்டான்.
இந்தியர் இலங்கைத் தமிழரரைக் காப்பாற்ற வந்தபோது இலங்கைத் தமிழர்கள் பொங்கல் வைத்து பூமாலை போட்டு இந்திய வீரர்களை வரவேற்றார்கள்.
ஒரு சொற்பகாலத்தில்விடுதவைப் புலிகள் தங்களின் எதிரிகளான இலங்கை சிங்கள அரசுடன் சேர்ந்து அவர்கள் கொடுத்த ஆயதங்களுடன் அமெரிக்காவிடமிருந்து கிடைத்தவை.
சமாதானத்துக்கு வந்த இந்திப் படையைத் தங்கள் தமிழ்ப் பகுதிகளிலிருந்து வெளியேறிச் சொல்லிஇந்தியப் படைக்கு எதிரான பயங்கர அதிரடிகளைத் தமிழரின் தலைநகரான யாழ்ப்பாணத்தில் தொடங்கினார்கள்.
இலங்கைச் சிறுதீவின் சிறிய இராணுவப் படையுடன் மோதிய புலிகள் அதிமிக வலிமை கொண்ட இந்தியப் படையைச் சீண்டியபோது அதன் தாக்கம் வார்த்தைகளால் வர்ணிக்கமுடியாத பயங்கர நிலையை எதிர்பார்த்தது.
கலிங்கப்போரில் அசோகனின் பயங்கரத் தாக்குதலுக்குப் பலியான கலிங்கமாக இலங்கையின் தமிழ்ப் பகுதிகள் இந்தியப் படைகளால் துவம்சம் செய்யப்பட்டன.
உலகத்தின் நான்காவது பிரமாண்டதான இராணுவப் படையை வைத்திருக்கும் இந்தியப் படை புலிகளைத் தேடிவந்து புலகளைப் பிடிக்க முடியாததால் பொது மக்களைக் கண்டபாட்டுக்குக் கொலை செய்தார்கள்.ஆயிரக் கணக்கான பெண்கள்ஐந்து வயதிலிருந்து எழுபது வயதான பெண்கள் இந்தியப் படையினரின் பயங்கரமான பாலியல் கொடுமைகளுக்காளானார்கள்.இலங்கை இராணுவம் பலவருடப் போர்க்காலத்தில் தமிழர்களுக்குச் செய்யாத அளவிட முடியாத பயங்கரக் கொடுமைகளை இந்தியப் படைகள் ஒரு சில வாரங்களில் செய்து முடித்தார்கள்.
ஆயிரக் கணக்கான தமிழர்கள் காட்டு மிருகங்களாக வேட்டையாடப் பட்டார்கள்.ஏழை.பணக்காரா வயது முதிர்ந்தவர்வயதுக்கு வராதவர்கள் என்ற வித்தியாசமின்றிஇலங்கைத் தமிழர்கள் இந்தியப் படைகளால் வேட்டையாடப்பட்டு வீதிகளில்வீடுகளில் கோயில்களில்வைத்தியசாலைகளில் என்ற வித்தியாசமின்றிப் பிணமாகக் குவிக்கப் பட்டார்கள்.
அவனின் தமயனைத் தேடிவந்த இந்தியப் படைக்குத் தப்பி ஓடத் தமயன் முயன்றபோது நாயெனச் சுடப்பட்டு அவனின் தாயினடியில் குருதி வழியப் பிணமாய் வீழ்ந்தான்.
அவனின் முதலாவது தமக்கையான பதினெட்டு வயதுக் கங்காதேவியை இந்திய இராணுவம் அவள்தன்னைக் காப்பாற்றக் கண்ணனைக் கெஞ்சிக் கதறிய பாஞ்சாலியாய் வெடித்துக் குமுறியதைப் பொருட்படுத்தாமல் இழுத்துக் கொண்டு போனார்கள்.
சில நாட்களுக்குப் பின் அவர்களின் காமவெறிக்குப் பலியாகிய அவள் வெற்றுடல் நாடோடி நாய்களின் இரையாகித் தெருவில் தின்னப் பட்டுக்கொண்டிருப்பதைக் கண்ட அவர்களின் தகப்பன் தாங்க முடியாத வேதனையில் தற்கொலை செய்து கொண்டார்.
அடுத்த சில நாட்களில் கண்ணனின் இரண்வது தமக்கை பதினாறு வயது அகல்யா தமிழரின் விடுதலைக்காகத் தன்னுயிரைக் கொடுக்கத் தமிழீழவிடுதலைப் போரில் தற்கொலைதாரியாகப் போவதாகக் கடிதம் எழுதி வைத்துவிட்டு வீட்டை விட்டுப் போய்விட்டாள்.
மூன்றாவது தமக்கை பதினாலரை வயது சித்திரா இந்திய இராணுவம் வீட்டுக்கு வரும்போது அவர்களின் மாமி வீட்டுக்குப் போயிருந்ததால் தப்பினாள்.இல்லையென்றால் அவர்களின் மூத்த தமயன் தாய் தகப்பன் காலடியில் பிணமாய் விழுந்ததைக்கண்டு புத்தி பேதலித்துப் போயிருந்தாலும் அல்லது தற்கொலைதாரியாவதற்குப் புலிகளுடன் சேர்ந்திருந்தாலும் ஆச்சரியப்பட ஒன்றுமில்லை.
அப்போது கிட்டத்தட்டப் பதின்மூன்று வயதாகிக் கொண்டிருந்த கண்ணனுக்கு வந்த அதிர்ச்சியால்அந்தத் தொடர் நிகழ்ச்சிகளின் பாதிப்பால் பல நாட்கள் அவனால் எதுவும் சாப்பிடமுடியாதிருந்தது.
பருவத்தின் சுரப்பிகள் சுரக்கத் தொடங்கிஆணின் உணர்வுகளும் உறுப்புக்களும் தோற்றமும் மாறுபடத் தொடங்க வேண்டிய அந்த வயதில் அவனின் வளர்ச்சி அசையாமல் நின்றது.வயதுக்கு வந்த ஆண்கள்போல் அவன் குரல் மாற்றமடையவில்லை.
அரும்பு மீசை அவன் முகத்தை அலங்கரிக்கவில்லை.அவர்கள் குடும்பத்தின் ஆண்களெல்லாம் திடகாத்திரமான.உயர்ந்த தோற்றத்திலிருப்பவர்கள்.
தமயன் தமக்கை தகப்பன் என்ற தனது குடும்பத்தில் ஒவ்வொருவரையும் ஒரு குறிப்பிட்ட குறுகிய கால இடைவெளியில் இழந்தபோது அவனின் உயரம் ஐந்தடி ஆறங்குலம்.
உளவளர்ச்சியிலும் வளரும் ஆண்மைக்குரிய வல்லமையான அல்லது முரட்டுத்தனமான உணர்வுகளன்றி ஒரு மென்மையான உணர்வுகளளோடு தங்கள் வீட்டு நாய் பூனைகளில் அன்பாகவிருந்தான்.
அவனின் மனவுலகு சாதாரணத்தை தாண்டி அசாதாரணமானதற்கான காரணங்கள் அவனின் சின்ன வயதில் எற்பட்ட கொடிய அனுபவங்கள் என்பதையுணரவோ ஆய்வு செய்யவோ அவள் மனஆய்வ நிபுணரான சிக்மண்ட் ப்ராய்ட் என்பவரின் தியறிகள் தெரியாதவள்.
தங்கள் இயக்கத்திற்கு ஆள்சேர்க்க இளம் தமிழர்களைத் தேடிவரும்போது கண்ணனின் ஒல்லியானபோர்வீரனுக்குத் தகுதியற்ற பெலவீனமான உடலையும் குரலையும்போக்குகளையும் கண்டு புலிகள் அவனைத் தங்களுடன் சேர்த்துக் கொள்ளவில்லை.
தமிழர்களைப் பயங்கரவாதிகளென்ற பெயரில் அடிக்கடிக் கைது செய்து சித்திரவதைசிதைத்துஅவர்கள் உடம்பை நாறிய பிணங்களாகத் தெருவில் எறியும் சிங்களப் படையினரும் எத்தனையோதரம் அவனை நிறுத்திப் பலவிசாரணைகள் செய்தபோதும் அவனைக் கைது செய்யவில்லை.
அவனின் கண்களிற் தெரியும் ஒரு அசாதாரணமான தன்மைகருணையையும் காதலையும் பிரதிபலிக்கும் அப்பழுக்கற்ற அன்பான பார்வை அவர்களை அவனிடமிருந்து பிரிப்பது போலிருந்தது.
அவர்கள் தடுக்கும்போது பயமின்றித் தன் பைசிக்கிளிலிருந்து இறங்குவான்அவர்கள் கேட்கமுதலே அவன் கொண்டுவரும் பொருட்களைக் காட்டுவான்.
விஞ்ஞானம் படித்து உலகை அளவிடத் தெரிந்தவன் என்னவென்று காதல் என்ற கற்பனையில் தனது பெரும்பாலான நேரத்தைச் செலவளிக்கிறான் என்ற மிகச் சிக்கலான மனநிலையை அவர்களின் இராணுவ சிந்தனையால் தெளிவு படுத்த முடியாதிருந்தது.
போட்டி பொறாமை அடுத்துக் கெடுத்தல் சுயநலம்சண்டை சச்சரவு நிறைந்த சாதாரண உலகத்தை ஏதோ ஒருவழியில் மனித உணர்வுகளை ஒற்றுமைப் படுத்தும் அசாதாரண சக்தியானஅன்பைப் பிரதிபலிக்கும் அற்புத சக்தியான காதல் உணர்வை அவன் ஆராதனை செய்வதை யாராலும் புரிந்துகொள்ள முடியாது என்று கண்ணன் நினைத்திருந்த காலத்தில் சந்தித்துக் கொண்ட சினேகிதன் கேசவன்.
தமிழ்ப் பகுதிகளில் இராணுவ நடவடிக்கையற்ற நேரங்களில பொது மக்கள் அவசர அவசரமாகக் கடை கண்ணிகளுக்குப் போய்த் தங்களுக்குத் தேவையான பொருட்களை வாங்கும்போது புத்தகக் கடையில் சந்தித்துக் கொண்டவர்கள் கேசவனும் கண்ணனும்.
ஓரு நாள் இருவரும் மார்க்கட்டிலிருந்து திரும்பியபோது அருகிலிருந்த இராணுவ முகாமைக் கடக்கும்போது பரிசோதனைக்காளாகியபோது கண்ணனைக் கண்ட ஒரு இராணுவச் சிப்பாய் காதல் மன்னன் கண்ணன் என்ற கிண்டலாகச் சொல்லிக்கொண்டு அவன் கொண்டு வந்த சாமான்களுடனிருந்து புத்தகங்களைப் பரிசோதித்தான்.
அவனது தமயனும் தமக்கையும் புலிகளுடன் சம்பந்தப் பட்டவர்கள் என்று அவர்களுக்குத் தெரிந்திருந்ததால் அவனைக் கட்டாயமாச் சோதனை செய்வதை அவர்கள் வழக்கமாகக் கொண்டிருந்தாலும் அவனிடமிருந்து காதல் கதைகவிதைப் புத்தகங்களைத் தவிர வேறே எதையும் அவர்கள் இதுவரை கைப்பற்றவில்லை.
வீட்டுக்குத் தேவையான சாமான்களுடன்தனக்குப் பிடித்த பல புத்தகங்களுடன் பெரும்பாலானவை சைக்கோலஜி சம்பந்தமானவை தாமரைக்குப் பிடித்த நாவலொன்றையும் காதல்கதை கேசவன் அன்று வாங்கியிருந்தான்.
கேசவனின் காதல் நாவலைப் பார்த்த தமிழ் படிக்கத் தெரிந்த அதிகாரி குறும்புச் சிரிப்புடன் பைத்தியங்கள்வயதுக் கோளாறுவயதுக் கோளாறு சும்மா வெறும் புத்தகங்களைப் படித்துப் பெருமூச்சுவிடாமல் பேசாமல் ஒரு காதலியைப் பிடித்துக் கொள்ளங்கள் என்ற கிண்டலடித்தார்.
கண்ணனின் குரல் பெண்களின் குரல் போலிருந்தது.. கேசவன் கண்ணனை ஏறிட்டுப் பார்த்தான் கண்ணனின் முகத்தில் மீசையின் தடம் பெரிதாகவில்லை அசாதரணமான ஒரு அழகு மெருகிட்டது.
கேசவனின் மனத்தில் கண்ணனின் இனிய தோற்றம் அவர்களின் ஊரில் நடக்கும் நாட்டுக் கூத்துக்களில் பெண்வேடம்போடும் ஆண்களை ஞாபகப்படுத்தியது.
ஏன் உங்களுக்கும் என்ற கேசவன் கேட்பதை இடையில் மறித்த கண்ணன் இல்லை இல்லை எனக்கு ஒரு காதலியும் கிடையாது.ஆனால் நான் காதலை மதிப்பவன்.
காதலின் மகிமைக்குள் மனிதம் உயிர்வாழ்கிறதுகாதலின் வலிமை தொயாதவர்கள்தான் உலகத்தின் கொடுமைகளுக்குக் காரணமாகவிருக்கிறார்கள் என்பது எனது கருத்து கண்ணன் மிகவும் ஆறுதலாக ஒவ்வொரு எழுத்தையம் கேசவன் ஆழமாகக் கிரகித்துக் கொள்ளவேண்டும் என்று தோரணையிற் சொல்வதுபோல் உதிர்த்து முடித்தான்.
உலகில் தனது இருக்கைக்கு எந்தவிதமுமான ஈர்ப்புமில்லை அதனால் இழப்பதற்கு ஒன்றுமில்லை என்பதனாற்தான் பெரும்பாலானவர்கள் ஏதோ ஒரு அடுத்த ஈர்ப்பக்குள் இழுபடுகிறார்கள்.
அது போராகவிருக்கலாம் பணமாகவிருக்கலாம் ஆனால் இந்த உலகில் எதுவும் ஒரு உண்மையான காதலுக்கு ஈடாகாது கண்ணனின் குரல் இந்த உலகத்தில் இந்த நிமிடத்தில் நடந்கொண்டிருக்கும் யதார்த்தங்களுக்கு அப்பாற்பட்டவை என்பதையுணரக் கேசவனுக்கு அதிக நேரம் எடுக்கவில்லை.
ஏதோ அந்த நிமிடம் தனது பரிபூரணமான வாழ்க்கையைத் தன்காதலின் மூலம் கண்ணனுக்கு அர்ப்பணித்த ஆண்டாளாகக் கண்ணன் கேசவனின் கற்பனையில் ஒருதரம் வந்துபோனான்.
எனது மக்களுக்கு அதாவது எந்த மக்களுக்கும் சாதி மதஇன வேறுபாடின்றி உதவுவதற்கு வைத்தியத் துறை சரியானது என்று நினைக்கிறேன் என்னாலான உதவியை என்னிடம் உதவிகேட்பவர்களுக்குச் செய்யத் தயங்க மாட்டேன் கண்ணனின் குரல் திட்டவட்டமாகவிருந்தது.
ஒருத்தரில் ஒருத்தொருத்தர் ஏதோ ஒரு பெயரில் அடையாளப் படுத்தமுடியாத ஒரு அன்பால் இணைக்கப்படுவதை இருவரும் உணர்ந்தார்கள்.
கேசவன் கொழும்புக்குப் போகும் விடயத்தைத் தனது பல நண்பர்களுக்குகூடச் சொல்லாமல் இரகசியமாக வைத்திருந்தான் கண்ணன் அந்தக் கால கட்டத்தில் தனது தமக்கையின் பிரசவத்திற்காகத் தாய்தகப்பனுடன் பொத்துவில் கிராமத்துக்குப் போயிருந்தான்.அவர்களைத் தமக்கைவீட்டில் ஒப்படைத்து விட்டு வந்தவனுக்குக் கேசவன் அடுத்தநாள் அதிகாலையில் கேசவன் கொழும்புக்குப் பயணமாகிறான் என்பதை இருவருக்கும் தெரிந்த கேசவனின் நண்பன் மூலம் கேள்விப்பட்டதால் கண்ணன் விடிய முதல் எப்படியும் கேசவனைக் கண்டு பிரியாவிடை சொல்லவந்தான்.
அன்று விடிகாலை மப்பும் மந்தாரமாகவிருந்தது.இரவு பெய்தமழையால் நிலத்திலும் றோட்டிலும் ஆங்காங்கே மழைநீர் திட்டுத்திட்டாகக் கிடந்தது.இராணுவம் எந்த நேரமும் ரோந்து வரலாம்.
அவசரமாகத் தனது பைசிக்கிளில் போன கண்ணனின் கண்களில் தெருவில் நின்றுகொண்டுவேலிக்கு அப்பால் யாரோடோ பேசிக்கொண்டிருக்கும் கேசவனைக் கண்டான்.
கண்ணன் தனது பைசிக்கிளுடன் கேசவனை நெருங்குவதைக் கண்ட தாமரை அவனை சாட்சாத் கண்ண பிராமனேதன்னைக் காப்பாற்றத் தங்கத் தேருடன் வந்ததாகச் சந்தோசப் பட்டாள்.
இருவரையும் அவனின் வாகனத்தில்?கடத்திச் சென்று உதவும்படி கெஞ்சி அழுதாள்.அவனின் உதவியில்லாவிட்டால் தான் உயிரைவிட வைத்திருக்கும் எலிப் பாஷாணத்தை அவனிடம் காட்டினாள்.
ஊரைவிட்டுப் போகிறவனுக்குப் பிரியாவிடை சொல்லவந்தவனின் உதவி கிடைக்காவிட்டால் தனது உயிருக்குப் பிரியாவிடை சொல்லப் போவதாகக் கதறியழும் தாமரையின் கெஞ்சலுக்கு அப்பால் அவனால் எதையும் சிந்திக்க முடியவில்லை.
அதைத் தொடர்ந்துகண்ணனின் மனத்திரையில் இந்தியக் குண்டடிபட்டு இரத்தம் வழியப் பெற்றதாயின் காலடியில் இறந்த தமயனின் வெளிறிய முகமும் பட்டென்று நினைவைக் குத்தியது.
அவன் வீட்டில் அப்பாவும் அப்பாவும் தமக்கை வீடு போய்விட்டார்கள்.அடுத்த வீட்டிலிருக்கும் பாட்டி பாட்டனார் தாங்களும் தங்கள் பாடுமாமாகவிருப்பார்கள்.
அவனது வீட்டிலிருக்கும் காதலர்களுக்கும் சேர்த்துச் சாப்பாடு வாங்கும்போது என்ன மூன்று சாப்பாடு வாங்குகிறாய் என்று கடைக்காரன் கேட்டபோது பாட்டிக்கும் தாத்தாவுக்கும் சுகமில்லை என்று பொய் சொன்னான்.
அவர்கள் ஒட்டுமொத்தமாகக் கைது செய்யப் பட்டபோதுஎப்படியும் போலிசாரும் அல்லது இராணுவமும் இந்த விடயத்தில் மேலதிக நடவடிக்கை எடுப்பார்கள் கண்ணனுக்குத் தெரிந்தது.
போலிசாரிடம் அகப்பட்டால் அவர்கள் இவர்களையம் சேர்த்துக் கூண்டில் போட்டால் ஏற்கனவே கைது செய்யப் பட்டுக் கிடப்பவர்கள் இந்தக் காதலர்களைக் கிழித்தெறிந்து விடுவார்கள் என்பதையும் உணர்வான்.
அதனால் ஓடிப்போன காதலர்களின் சொந்தக்காரார் அத்தனைபேரும் பொலிசாரால் கைது செய்யப் பட்டுக் கூண்டில் அடைக்கப் பட்ட அடுத்த சில மணித்தியாலங்களில்அவசர அவசரமாக காதலர்களை பட்டணத்திற்கு அழைத்துக்கொண்டுபோய்ப் பதிவுத் திருமணம் செய்ய உதவினான்.
இவ்வளவும் அவனாற் செய்யப் பட்டது என்று இதுவரையும் யாருக்கும் தெரியாது என்று நினைத்திருந்தவனுக்கு எப்படியோ விஷயம் தெரிந்து இப்போது டாக்டர் வந்திருப்பது கண்ணன் வயிற்றில் நெருப்பை வளர்த்தது.ஆனால் அதை விடக் கேசவனையும் தாமரையையும் ஒன்று சேர்த்ததில் அவன் திருப்திப் பட்டான்.
நிலவின் வெளிச்சத்தில் டாக்டரை சாடையாக அடையாளம் கண்டதும்அவர் நோயாளியான தன்னைப் பார்க்கத்தான் வந்திருக்கிறார் என்று நினைத்த கிழவி சட்டென்று இருமத் தொடங்கியது.
இரகசியமாகக் காதலர்களைத் தேடிவந்த டாக்டர் வந்த விடயம் இனி இந்தக் கிழவி மூலம் ஊரெல்லாம் அடிபடும் என்று தெரிந்ததும்டக்டருக்கு வந்த ஆத்திரத்தில் காதலர் இருவரையும் உதவியாளன் கண்ணனையும் அடித்துத் தள்ளவேண்டும் என்று நினைத்தாலும் தாமரையின் தந்தையின் உடல் நிலையை மனதில் வைத்து மௌனமானார்.அதையும்விடக் காதலர்களுக்கு உதவிய கண்ணனில் கைவைக்க அவர் மனச் சாட்சி ஏனோ இடம் கொடுக்கவில்லை.
இரவில் டியுட்டியிலிருப்பர்கள் இந்தக் காதல் ஜோடியைக் கண்டால் ஊரில் நடக்கும் கலவரத்திற்குக் காரணமானவர்கள் என்று அவர்களையும் பிடித்துச் சிறையில் போட்டால் உள்ளே அடைப்பட்டு ஆத்திரத்திலிருப்பவர்களின் மரண அடியை இந்த இளம் சிட்டுக்கள் தாங்காது என்று அவருக்குத் தெரியும்.
உதவி செய்ததற்கு என்னையும் ஒன்றும் பண்ணமுடியாது.இவர்களுக்காக அடிபட்டது சொந்தக்காரர்களின் முட்டாள்த்தனம் அதற்கு ஏன் இவர்களைப் பழி சொல்கிறீர்கள்.
இவர்கள்தானா புதினமாக ஏதோ சமூகவிரோத செயல் செய்தவர்களாஉகத்துச் சரித்திரமே காதலுடன் இணைந்தது கண்ணனின் குரலில் கோபாக்கினி பறந்தது.
ஆசிரியர் அவனை ஏறிட்டுப் பார்த்தார் குடும்பத்தில் பலர் இறந்ததால் இவன் இப்படிப் பேசுகிறானா அல்லது தான் சொல்வது சரியான விடயம் என்ற நம்பிக்கையில் முழங்குகிறானா?
காதலர்களைத் தேடிப்போனஊரிலுள்ள அத்தனைபேரையும்விட அதிகம் படித்த.டாக்டரும் ஆசிரியரும் கண்ணனின் கேள்விகளுக்குப் பதில் சொல்லாமற் பிரிந்தார்கள்.
இந்தக் காதலர்களுக்காக ஊராரின் மட்டுமல்ல போலிஸ்இராணுவம் அத்தனைபேரையும் எதிர்த்துக் கொண்டு தனது திறமையான அறிவாற்றலின் திறனுடன் செயலாற்றிய கண்ணனை நினைக்க அவருக்கு அவனின் ஒரு மதிப்பு வந்தது.
ஆனால் அவர்கள்கண்ணன் மாதிரி காதலை முன்படுத்தாமல் கௌரவத்தை முன்னெடுத்துப் போராடியஉணர்ச்சிக் குவியலான கிராமத்து மக்கள்காதல் பற்றித் தெரிந்தாலும் அதற்கு அப்பால் தங்கள் குடும்ப கௌரவம் பார்க்கும் பழமைவாதிகள் என்பதையும் அவர் புரிந்துகொண்டார் இப்போதுசிறையிலடைபட்டிருப்பவர்கள் அவர்களுக்குக் கொடுத்த இரவுணவைத் தொட்டிருக்கமாட்டார்கள் என்று டாக்டருக்குத் தெரியும்.இந்த நிலைக்கு ஆளாகிப் போன தங்கள் நிலையையும் அதற்குக் காரணமான காதலர்களையும் எண்ணி இரவிரவாக மனதுக்குள் துன்பப்பட்டிருப்பார்கள் என்றும் அவருக்குத் தெரியும்.
தாய்தகப்பன்ஊர் உலகம் எல்லாம் எதிரானபோதும்ஊரே இரண்டாகி நான்கு நாள் போரை நடத்தியும் தங்கள் காதலை விட்டுக்கொடுக்காமல் ஓடிப்போய்க் கல்யாணம் செய்த அவர்களின் உயரிய காதல் அதிகாலையில் அவர் குளித்துக் கொண்டிருக்கும்போது பல சிந்தனைகளை மனதில் பரப்பின.
அன்பும் காதலும்தான் உலகின் உயரிய பண்புக்கு உதாரணங்கள்.அதைக் கண்ணன் பெரிய படிப்பு படித்த டாக்டருக்குத் தன் செயல்கள் மூலம் காட்டிவிட்டான்.
கணவரின் காலைச் சாப்பாட்டுக்கு இடியப்பமும் கத்திரிகாய்க் குழம்புதேங்காய்ச் சம்பல்பால்சொதி வைத்துக் கொண்டிருந்தவள் அவரின் ஈரம் தோய்ந்த அணைப்பில் நாணத்துடன் நெளிந்து கொண்டு அவரை வியப்புடன் பார்த்தாள்.
இந்நாவலுக்குத் தங்கள் விமர்சனத்தை எழுதிய பல வெளிநாட்டு எழுத்தாளர்கள்இலங்கையில் நடந்த போரின் கடைசிக் கட்டத்தில் தமிழர் பட்ட அவலத்தை நேரிற்காணாதவர்கள்.
ஆனால் போர்ப் பிரதேசத்திலிருந்து அரச படையினரின் பகுதிக்குப் பாதுகாப்புத் தேடி இடம் பெயர்ந்தோடிவந்த தமிழ் மக்களின் துயரை நேரிற் கண்ட அனுபவம் எனக்கிருப்பதால்இந்நாவலைப் படிக்கும்போது ஆசிரியரின் கதைப் படைப்பும் தத்ரூபமாக அந்தப் போர்ச் சூழலை விபரித்து எழுதியதையும் படித்தபோது துயரில் தவித்துக் கதறிக் கொண்டிருந்த இடம் பெயர்ந்த தமிழ் மக்களைக் கண்ட பழைய ஞாபகங்களால் எனது இதயம் துடித்தது.
ஒவ்வொரு நாளும் அடிக்கடி நடக்கும் தாக்குதல்களினால்தன்னுடைய மனைவியையும் ஒரே ஒரு மகனையும் ஒரு நொடியில் இழந்து தவித்துத் துடித்த தகப்பன் சோமசுந்தரம்அவரின் மகள் கங்காவை அவளின் பாதுகாப்பை நினைத்து தினேஸ் என்ற இன்னுமொருஅகதிக்குத்திருமணம் செய்து வைக்கிறார்.தொடர்ந்து நடக்கும் போரால் மனிதக் கேடயங்களாக்கப் பட்ட ஒரு பிரமாண்டமான மனிதக் கூட்டத்தில்நான்.
எனது என்ற அடையாளத்தை எப்போதோ இழந்து நடைப்பிணமான ஒரு இளைஞனுக்குத் திடிரென்று ஒரு கல்யாண பந்தம் வருகிறது.ஒரு மனிதனின் சுயமையைஇளமையின் உணர்வுகளை வெளிப் படுத்தஒரு பெண்ணில் ஏற்பட்ட ஈர்ப்பு காதல்?
இலங்கையைச் சேர்ந்தவர்களாகிய பெரும்பாலோர் இதைப் படிக்கும்போதுபோர்க்கால அனுபவம் பற்றி இந்த நாவலிற் சொல்லப் பட்ட பெரும்பாலான விடயங்களையம் அனுபவித்தவர்கள்.
இத்தனை காலமும் போர்க்கால எழுத்துக்ககளாக வெளிவந்தவை பல பெரும்பாலும் ஏதோ ஒரு குறிப்பிட்ட கருத்துப் பார்வை சார்ந்ததாகவிருந்தன என்பதை நாம் மறக்கலாகாது.அவற்றில் பெரும்பாலானவைபோராட்டத்தைச் சார்ந்தோ அல்லது போராட்டத்தை விமர்சித்து போராட்டத்தில் நடந்த கொடுமைகளை அழிவுகளை அதர்மங்களைச் சுட்டிக் காட்டி எழுதப் பட்டிருக்கின்றன.. இந்த நாவலில் அப்படி எதுவும் கிடையாது.
வருடக் கணக்காகத் தொடரும் தமிழ் மக்களின் அவல வாழ்வுக்கான அரசியல் நிகழ்வுகளை அலசவில்லை.உலகில்பல்லாயிரம் வருடங்களாகப் பல போர்கள் நடந்திருக்கின்றன.
பாதுகாப்புக்கு வழிதேடும்போது பயங்கர அனுபவங்களுக்கு ஆளாகியிருக்கிறார்கள்.. அண்மை வரைக்கும் நடந்து கொண்டிருந்த சிரியப் போரில் அரசுக்கு எதிராகக் ஆயதம் எடுத்த பல குழுக்களிடம் அகப்பட்டுப் பல்லாயிரம் சிரிய மக்கள் பட்டபாட்டைப் பல வருடங்களாக டி.வியிலும் சமூக வலைத் தளங்களிலும்பார்த்துக் கலங்கித் துடித்தவர்கள் நாங்கள்.
அதே நேரம் எங்களின் மக்கள் அவர்களைப் பாதுகாப்பவர்களாகத் தங்களைக் காட்டிக் கொண்டவர்களிடமேமனிதக் கேடயங்களாகிய அகப்பட்டு அழிந்ததைத் தடுக்கமுடியாமல் கையாலாகத் தனத்தால் தடுமாறி அழுதவர்கள் எங்களிற் பலர்.
கல்யாணம் பேசி வந்த நிமிடத்திலிருந்துதினேஸ் தனதுதனித்துவ அடையாளத்தைத் தேடுவதற்குச் சட்டென்று அவனுக்குப் பல பழைய நினைவுகள் வருகின்றன.
போராட்ட சூழ்நிலையில்அவசரமாக வெளியேறிநாளைக்குஇன்னும் சில நாட்களில் அல்லது என்றோ ஒரு நாள் திரும்பிவருவோம் என்ற உணர்வோடு புறப்பட்டுப் போய்க்கொண்டுஎண்ணற்ற துயர்களை எதிர்நோக்கும் மக்களுடன் ஒருத்தனான தினேசின் வாழ்க்கை கங்கா என்ற இளம் பெண்ணுடன் ஒரு மதிய நேரத்தில் இணைக்கப்படுகிறது.. ஓக்டோபர் மாத கால கட்டத்தில் மன்னார்ப் பிரதேசமான அடம்பனிலிருந்து புறப்பட்ட தினேஸ் போரின் கடைசிக் கால கட்டத்தில் தைமாதக் கடைசி அல்லது பெப்ரவரி கால கட்டத்தில் மலையாளபுரம் பகுதியில் உள்ள ஒரு கிளினிக்கில் கங்காவின் தகப்பனான சோமசுந்தரத்தைச் சந்திக்கிறான்.
சட்டென்று வந்த வாழக்கையின் திருப்பத்தால் உடுத்திருக்கும் ஒரு சாரத்தையும்சோர்ட்டையும் தவிர எதையும் தனது உடமையாக வைத்திருக்காத ஒரு தமிழ் அகதியிடம் கங்காவின் தந்தை சோமசுந்தரம ஒப்படைக்கிறார்.
அவர் ஒருகாலத்தில் ஒரு கல்லூரியின் தலைமைத்துவத்தவப் பதவியை வகித்தவர் அவரின் ஒரே ஒருமகனையும் வாழ்க்கைத் துணையாகவிருந்த மனைவியையும் அரசின் செல்லடியில் சிதைந்த பிணங்களாக ஒரு சில நிமிடத்தில் இழந்தவர்.
அல்லது அவர் மட்டும் இறந்துபோகலாம்.அத்துடன்இயக்கத்தைச் சேர்ந்தவர்கள்எந்த நிமிடமும் இங்கு வந்து இளம் பெண்களையும் இளம் ஆண்களையும் போர்முனைக்கு இழுத்துச் செல்லும்போது கங்காவையும் அவர்கள் இழுத்துக் கொண்டுபோகலாம்.
அவருக்குத் தனது இறப்பின் பின தன் மகள் யாருமற்றவளாகிப் போவாளே என்ற தவிப்பு மட்டுமல்லாமல் கல்யாணமாகாதவளாகவிருந்தால் இயக்கத்தின் தொல்லையுமிருக்கும் என்பதால் மகள் கங்காவை எப்படியும் காப்பாற்ற எண்ணி அங்குள்ளவர்களுக்கு உதவிக் கொண்டிருக்கும்பிணங்களை மட்டுமல்லாமல்சிதறுப் பட்ட மக்களின் கை கால்கள் பாதியுடல்கள் அடையாளம் தெரியாத தசைக்குவியல்களான அங்கங்களையும் தேடி அவைகளை அடக்கும் செய்து கொண்டிருப்பனுமான தினேஸ் என்ற அகதிதத் தமிழனிடம் மகளைத் திருமணம் செய்யச் சொல்லிக் கேட்கிறார்.
தினேஸ் ஒரு நல்லபிள்ளையாகத் தெரிவதாகவும் படித்தவன்போலிருப்பதாலும் வயதும் சரியாகவிருப்பதாலம் அவன் அவரின் மகளைத் திருமணம் செய்யச் சரி என்ற சொன்னால் ஷெல்லடியில் காயம் பட்ட ஐயரின் நிலை சீரியசாகமுதல் ஐயர் மூலம் கல்யாணச் சடங்கைச் செய்யலாம் என்கிறார்.
தினேஸ் அதற்கு மறுத்தால் வயது வந்த எந்த இளைஞரையென்றாலும் தனது மகளுக்குக் கல்யாணம் செய்து வைக்கும் அவசரத்திலிருக்கிறார் என்று அவனுக்குத் தெரிகிறது.அவனுக்கு இந்தக் கல்யாணப் பேச்சை எதிர்பாராத அதிர்ச்சியைக் கொடுக்கிறது.
அவன் அதை எதிர்பார்க்கவில்லை.. தினேஸ்மனிதரின் கட்டாய தேவையான ஒருபிடி உணவுக்காக மட்டும்அவன் அகதிகள் தங்கியிருக்குமிடத்திலுள்ள வைத்திய கிளினிக் ஒன்றில் ஏதோ உதவிகள் செய்து கொண்டு அங்கு கிடைக்கும் உணவில் உயிர்வாழ்கிறான்.
இன்று காண்பவர்கள் இந்த நிமிடத்தில் பேசிக் கொண்டிருப்பவர்கள் ஷெல்லடிக்குப் பலயாகிச் சிதறியழிவதை ஒவ்வொரு நாளும் காண்பவன்.